SET ปิดลบ 4 จุด นลท.ขายลดเสี่ยงหยุดยาว-รอประกาศงบแบงก์ Q1
SET ปิดลบ 4 จุด นลท.ขายลดเสี่ยงหยุดยาว และรอผลประกอบการของบริษัทจดทะเบียนไทยที่จะทยอยออกมาหลังจากช่วงวันหยุดยาวเริ่มจากกลุ่มแบงก์
SET ปิดลบ 4 จุด นลท.ขายลดเสี่ยงหยุดยาว และรอผลประกอบการของบริษัทจดทะเบียนไทยที่จะทยอยออกมาหลังจากช่วงวันหยุดยาวเริ่มจากกลุ่มแบงก์
12 เม.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีตลาดหุ้นไทยในวันนี้เคลื่อนไหวอยู่ในกรอบแคบๆ โดยมีแรงขายออกมาเพื่อลดความเสี่ยงก่อนเข้าสู่วันหยุดยาวช่วงเทศกาลสงกรานต์ แต่อย่างไรก็ตามยังคงมีแรงซื้อเข้ามาในกลุ่มโรงพยาบาลที่ได้รับปัจจัยหนุนจากตัวเลขผู้ติดเชื้อไวรัสโควิด-19 ที่เพิ่มขึ้นอย่างต่อเนื่อง และกลุ่มการท่องเที่ยวตอบรับการสนับสนุนจากภาครัฐ
โดยช่วงวันหยุดยาวของประเทศไทยในเทศกาลสงกรานต์ จะมีการเปิดเผยตัวเลขสำคัญทางเศรษฐกิจของต่างประเทศ โดยเฉพาะสหรัฐจะประกาศดัชนีราคาผู้บริโภค (CPI) ในวันนี้ และข้อมูลเศรษฐกิจอื่นๆ ในสัปดาห์นี้ อาทิ จำนวนผู้ขอรับสวัสดิการว่างงานรายสัปดาห์ ยอดค้าปลีกเดือน มี.ค. เป็นต้น ซึ่งมีผลต่อการดำเนินนโยบายทางการเงินของธนาคารกลางสหรัฐ (เฟด) ทั้งการปรับขึ้นอัตราดอกเบี้ยและการปรับลดขนาดงบดุล (QuantitativeTightening :QT)
นอกจากนี้ยังคงต้องติดตามสถานการณ์สงครามระหว่างรัสเซียและยูเครนที่ยังคงตึงเครียด และผลประกอบการของบริษัทจดทะเบียนไทยที่จะทยอยออกมาหลังจากช่วงวันหยุดยาวเริ่มจากกลุ่มแบงก์
ทั้งนี้ให้แนวรับสำคัญไว้ที่ 1,650 และ 1,660 จุด แนวต้าน 1,680 และ 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 4,561.13 ล้านบาท ปิดที่ 90.00 บาท เพิ่มขึ้น 3.25 บาท
JMT มูลค่าการซื้อขาย 2,244.07 ล้านบาท ปิดที่ 84.50 บาท เพิ่มขึ้น 4.75 บาท
KBANK มูลค่าการซื้อขาย 2,123.64 ล้านบาท ปิดที่ 155.50 บาท ลดลง 1.00 บาท
PTT มูลค่าการซื้อขาย 1,971.66 ล้านบาท ปิดที่ 37.00 บาท ลดลง 0.75 บาท
AOT มูลค่าการซื้อขาย 1,850.15 ล้านบาท ปิดที่ 68.00 บาท เพิ่มขึ้น 1.00 บาท